Sommer-OL 1916

Sommer-OL 1916, de 6. olympiske sommerleker, skulle ha blitt arrangert i Berlin i Tyskland. Lekene måtte imidlertid avlyses på grunn av første verdenskrig.

I forbindelse med lekene ble Deutsches Stadion Berlin bygget i Grunewald i den da selvstendige byen Charlottenburg. Deutsches Stadion ble senere erstattet av Olympiastadion.

Valg av vertsby 
Berlin ble valgt som arrangør av sommerlekene i 1916 ved akklamasjon under den internasjonale olympiske komités 15. sesjon i Stockholm i Sverige 4. juli 1912. Alexandria i Egypt og Budapest i Ungarn meldte opprinnelig sin interesse for å arrangere lekene, men trakk seg før den 15. sesjonen. Tre andre byer hadde også meldt sin interesse, men trakk seg på et tidligere tidspunkt.

Referanser 

Sommer-OL
Sport i Berlin
Internasjonale mesterskap i 1916
Avlyste olympiske leker
1916 i Tyskland
Internasjonale mesterskap i Tyskland